Πρίγκιπας του Μονακό

Ο Κυρίαρχος Πρίγκιπας του Μονακό είναι ο μονάρχης και ο ανώτατος άρχοντας του Πριγκιπάτου του Μονακό. Όλοι οι Πρίγκιπες του Μονακό προσδιορίζονται ως μέλη του Οίκου των Γκριμάλντι, παρά το γεγονός ότι έχουν αναμιχθεί ανά του αιώνες και με άλλες δυναστείες. Ο σημερινός Κυρίαρχος Πρίγκιπας είναι ο Αλβέρτος Β΄.

 Το Μονακό, μαζί με το Λίχτενσταϊν και το Βατικανό, ανήκει στα μοναδικά τρία κράτη της Ευρώπης, όπου ο μονάρχης εξακολουθεί να διαδραματίζει ενεργό ρόλο στην πολιτική σκηνή. Ο Πρίγκιπας, ασκεί την εξουσία του σύμφωνα με το σύνταγμα και τους νόμους. Εκπροσωπεί το Πριγκιπάτο σε όλες τις εξωτερικές του σχέσεις με άλλα κράτη. Κάθε αναθεώρηση, είτε ολική ή μερική, του Συντάγματος, πρέπει να βρίσκει σύμφωνο τον Πρίγκιπα και το Εθνικό Συμβούλιο.Η νομοθετική εξουσία κατανέμεται μεταξύ του Πρίγκιπα, ο οποίος επικυρώνει τους νόμους, και του Εθνικού Συμβουλίου, το οποίο τους ψηφίζει. Η εκτελεστική εξουσία ανήκει μόνο στον πρίγκηπα. Ο Υπουργός Επικρατείας και το Συμβούλιο της Κυβέρνησης του Μονακό λογοδοτούν στον Πρίγκιπα για τη διοίκηση του Πριγκιπάτου.Οι εξουσίες του δικαστικού σώματος ανήκουν επίσης στον Πρίγκιπα. Το ισχύον σύνταγμα ορίζει ότι ο πρίγκιπας έχει πλήρη εξουσία στα δικαστήρια, τα οποία απονέμουν δικαιοσύνη εν ονόματι του ιδίου.Σύμφωνα με το άρθρο 16 του συντάγματος του 1962, ο Κυρίαρχος Πρίγκιπας είναι ο υπεύθυνος για την απονομή τιμητικών ταγμάτων, τίτλων και άλλων διακρίσεων του Πριγκιπάτου του Μονακό. Ο Πρίγκιπας προσφωνείται ως Αυτού Γαληνότατη Υψηλότητα. Παρά το γεγονός ότι χρησιμοποιούνται μόνο τυπικά, οι Πρίγκιπες φέρουν και διάφορους άλλους κληρονομικούς τίτλους, μερικούς από τους οποίους περιστασιακά έχουν παραχωρήσει σε συγγενείς τους ή συζύγους τους. Μερικοί από αυτούς τους τίτλους πέρασαν στο Στέμμα του Μονακό ως αποτέλεσμα της απόκτησης διαφόρων φέουδων από την οικογένεια των Γκριμάλντι. Οι τίτλοι αυτοί δεν συνεπάγονται πλέον κυριότητα γης, αν και στο παρελθόν οι Πρίγκιπες του Μονακό είχαν σημαντικές ιδιοκτησίες γης και κάστρων στη Γαλλία. Οι περισσότεροι τίτλοι χορηγήθηκαν ή αναγνωρίστηκαν από το Βασίλειο της Γαλλίας και μπορούσαν να περάσουν μόνο μέσα από την ανδρική γραμμή διαδοχής. Ως εκ τούτου, εξαλείφθηκαν, με το θάνατο του παππού του Πρίγκιπα Λουδοβίκου Β΄ το 1949. Στη συνέχεια, όμως, κάποιοι από τους τίτλους αυτούς δημιουργήθηκαν μονομερώς εκ νέου ως τίτλοι του Μονακό.Οι σημερινοί πλήρεις τίτλοι του Κυρίαρχου Πρίγκιπα είναι οι εξής: Κυρίαρχος Πρίγκιπας του Μονακό Δούκας του Βαλεντινουά Δούκας του Εστουτεβίλ Δούκας του Μαζαρά Δούκας του Μαγιέν Πρίγκιπας του Σατώ-Πορσιά Μαρκήσιος του Μπου Μαρκήσιος του Σιλ-Μαζαρά Μαρκήσιος του Γκισκάρ Μαρκήσιος του Μπαγί Κόμης του Πολινιάκ Κόμης του Καρλαντές Κόμης του Φερέτ, Μπελφόρ, Ταν και Ροζμόν Κόμης του Τορινί Κόμης του Λονζιμό Κόμης του Κλεντ Βαρόνος του Καλβινέ Βαρόνος του Μπουί Βαρόνος του Λα Λουτουμιέρ Βαρόνος του Αμπί Βαρόνος του Αλτκίρ Βαρόνος του Σαιν-Λο Βαρόνος του Μασί Λόρδος του Ισενάιμ Λόρδος του Σαιν-Ρεμί Κύριος του Ματινιόν Ο τίτλος Πρίγκιπας ή Πριγκίπισσα του Μονακό δίνεται και σε ορισμένα μέλη της πριγκιπικής οικογένειας του Μονακό. Αυτός ο τίτλος δεν πρέπει να συγχέεται με τον τίτλο "Κυρίαρχος Πρίγκιπας του Μονακό", τον οποίο κατέχει μόνο ο μονάρχης του πριγκιπάτου. Δεν αναφέρονται τα νόθα τέκνα.